
' JOSEPH SORBOLONGHI 

FELICITATEM 


Ihil erit mihi , BEATISSIME 
PATER , magnopere labo- 
randum ) ut eas causas 
commemorem , quae , meam hanc , 'de Sa- 
crosanctae individuae TRINITATIS 

sacramento ineffabili orationem amplissi- 
mo ut Tuo Nomini inscriberem t potissi- 

a 

mum suaserunt. Cum enim in tam sublT- 
mi Divinitatis mysterio , licet breviter, ex- 
plicando , praeterea in Dei sanctitate ali- 
quanto fusius amplificanda , ea tota verse- 
tur , tanquam jure suo , pertinere ad Te 
quam maxime videbatur, qiiem Pontificem 
Maximum , mysteriorum Dei Custodem in- 
tegerrimum veneramur , quique et sacerdo- 
tio, et potestate, et virtute in primis, ad 
Deum tam proxime accedens , Sanctissi- 
mus apud omnes haberis jure merito et ap- 
pellaris . Certe equidem , cum apud Te nu- 
per , tanta circumdatum majestate , qua 
nulla In terris major , de his summis rebus', 
dissererem , Ipsi profecto Numini adesse vi- 
debar, atque ex Tuae sanctitatis splendore, 
tanquam cx imagine , ejus , cujus in terris 
optime vice fungeris , ratione aliqua san- 
ctitatem conijeiebam . Quis porro sanctum 
esse dubitet , quem ad apicem tantae aucto- 


rltatis evectura , sanctae Ecclesiae suae Mo- 
deratorem , sanctae Civitatis Principem a 
Deo constitutum , tanta sapientia , tanta 
animi fortitudine , tanta pietate, tanto de- 
nique religionis studio , Christianam rem- 
publicam , et Romanum regnum sanctissi- 
me admirtistrantem , intuemur omnes et ad- 
mirmnur ? Quae omnia ^ aliaque pariter il- 
lustria , insignia , praeclara permulta , quae 
sanctitatem nobis demonstrant Tuam , pa- 
tiaris , Beatissime Pater; qui de Deo pa- 
rum , de Principe nihil prope locutus , cun- 
cta consulto hoc loco reticeam • Hop unum 
compendio dicam , eximiam prorsus ac sin- 
gularem sanctitatem Tuam istam censeri 
oportere , quam pluribus Divinae erga Te 
benevolentiae argumentis , Deo esse accejj- 
tlssimam intelligimus . Quod namque , ut 
caetera sileam , de profligatis novorum bar- 
barorum copiis , tot praeclaros nuper trium- 
phos. Christiani exercitus reportarint , uni 
utique .Omnipotenti Deo acceptura refe- 


jipius , ita tamen ut , sanctissimum Te 
Israel Ducem y in monte orantem dum 
pracHabatur » victoriam a Domino exerci- 
tuum impetrasse credamus . Quare mirum 
non debet esse, si non haec tua tantum 
Urbs , non Italia modo, et finitimae Italiae 
regiones , sed et Europa universa , totusque 
Christianus orbis , dum Te, Leonum, et 
Pii cognominis virtutibus praefulgentem 
conspiciunt , mirabilesque insuper tantarum 
virtutum intuentur effectus , sperent quam 
maxime , efferatos hosce religionis sanctis- 
simae , atque humani generis hostes , Tuis 
apud Deum meritis penitus conterendos ; 
novaque interim laudum praeconia , laudi- 
bus Tuis addenda veteribus meditentur . Id 
quoque fecit , BEATISSIME PATER, ut oratio- 
nem hanc Sanctitati Tuae sistere cogita- 
rem , occasionem nactus exoptatissimam , 
Tibi ut coram , non meo tantum , sed et 
totius Clementini Collegii Tui nomine, re- 
centes Christianorum triumphos , qui Tui 

prae- 


Digitized by Googl 


praecipue triumphi sunt , gestienti vehemen- 
ter animo gratularer . Restat , ut quidquid 
muneris istud sit , certissimum tamen ob- 
sequii cultusque erga Te mei argumentum, 
ea qua soles excipias humanitate 5 meque in- 
terim, collegas meos omnes , ac moderato- 
res nostros , Tuarum virtutum observantis- 
simos , maximo Tibi rerum suarum Patrono 
beneficentissimo , felicem sacri imperii diu- 
turnitatem , votis omnibus exoptantes , be- 
nedictione Apostolica prosequaris . 

ORATIO 


Audationem Domini (ff)t BEAns»mt Pa- 
•lER, quam jamdiu loqui desideraveram, 
nulla profecto dies magis exigit , quam 
quae Sanctae TRINITATI Augustissi- 
mae consecrata , tanta hodie per orb em 
terrarum solemnitate celebratur . Quod enim trini unius Dei , 
in hac tantae laetitiae die, ineffabile recolitur sacramentum, in 
I quo quidquid de deitatis majestate , catholica veritate edocti 
sentimus , divinarumque omnium dispensationum complexus 
continetur, diem profecto Domini praecipuo jure appellan- 
dam , neque aliter , quam in Dei laudatione transigendam , 
existimamus . £t quamvis satis superque compertum sit , quod 
^ nulla mens ad cogitandum de Deo , qui incomprehensibilis est , 
' nulla ad loquendum de eo , qui est ineffabilis , lingua suffi- 
ciat (^) ; cum tamen, et de Trinitatis mysterio, pro vete- 

ri consuetudine < jubear dicere , simulqne , ad Dei laudem 
pronunciandam « festivitatis hodiernae celebritas ipsa compel- 
lat , utrumque « pro tenuitate mea , peragere posse arbitror , 
si totius et orationis • et laudationis , ex scriptura Dei • hau- 
riam argumentum . Ne forte igitur , quem laudare contendi- 
mus , nostra per ignorantiam offendat laudatio « Sancti Spiri- 
tus ducente virtute , ad magni Dei omnipotentis evecti con- 
sessum» a beatissimis spiritibus, qui faciem velantes suam , Dei 
magnitudinem assidue confitentur et laudant » quid de ejus es- 
sentia sentiendum , quid de ejus majestate sit praedicandum . 
intelligamus , Qui dum. Sanctus ^ Sanctus-, Sanctus., Domi- 
nus Deus exercituum (f), in vocis jubilatione proclamant, 
duo praecipue , si diligenter attendimus , aptissime nobis vi- 
dentur significare « Primum scilicet , unam prorsus in tribus 
hypostasibus divinitatem esse , et dominationem, ac proinde 
Sanctae individuae Trinitatis in Angelico illo trisagio aperiri 
mysterium; alterum vero, in Deo sanctitatis laudem, prae- 
cipuam esse omnium et preaclarissimam • 

Naturae itaque unitatem in hypostasum trinitate, rt per- 
sonarum trinitatem io divinae essentiae unitate , per trisa- 
gium hymnum apertissima declaratione manifestatam asserere 
non dubitamus, cum fere omnes, Deo plenos, Ecclesiae Pa- 
tres , hujusce intellectionis , tanquam duces auctoresque habea- 
mus. Hieronymus siquidem mirificam illam visionem, quam 
Isaias habuit expendens ; Seraphim , inquit, se ad lau- 

des Domini cohortantur et dicunt , Sanctus , Sanctus , Sanctus 
Dominus Deus exercituum, ut mjsterium Trinitatis in una 
divinitate demonstrent {d). Hieronymo consentit Fulgen- 
tius , qui mysterium hoc in visione illa Propheue revelatum 
pronuncians ; /« M , inquit, quod dicitur tertio , Sanctus , per- 
sonarum trinitatem-, in eo vero quod dicitur semel , Dominus 
Deus exercituum, divinae nat-jrae cognoscimus unitatem ( # ) • 

Ac 

XI 

,Ac nc sexcenu aliorum afferam praeclarissima testimonia qilae 
extant i eandem sententiam Ambrosii auctoritate satis est 
•confimwrc . Cberubim , ait , et Seraphim indefestit vocibus 
laudant^ et dicant , Sanctus, Sanctus , Sanctus . Dominus 
Deus Sabaoth. ... Ter repetant, et idem dicunt, at etiam 
in hymno, distinctionem trinitatis , et divinitatis intelligas 
unitatem (g). Quod equidem tali ratione intelligimus , ut 
cum Seraphim , vocem illam , Sanctus , tertio proferunt , tres 
personas absolute ostendant , ab se invicem proprietate distin- 
ctas ; cum vero semel trinae repetitioni subdunt , Dominus 
Deus exercituum • unam dominationem , unam majestatis glo- 
riam , unam Deitatis essentiam in personarum trinitate decla- 
rent . Quare optimo quidem jure Joannes Chrysostomus , con- 
cinnam illam modulatamque Angelici agminis symphoniam, 
non laudes modo asserit Dei esse , sed accuratam quoque dog- 
matum disciplinam (^h). Etenim , cum ex divina revelatione , 
ffdei nostrae propositum sit altissimum omnium divinitatis my- 
sterium illud , quod imperscrutabile omnibus , cuique adoran- 
dum , ne Angelicis quidem verbis explicari ullatenus possit ( /) , 
quem scilicet rerum universitatis constitutorem ac moderato- 
rem cclinjus Deum , unum profecto natura esse , eundemque 
simul personis trinum; in tribus vero personis, cum proprie- 
tatis distinctione, unam eandemque esse divinitatis essentiam, 
ita ut, quamvis unaquaeque persona sit Deus, pon tres tamen 
Deos, sed unum esse credamus Deum ; in hac autem proprie- 
tatis distinctione , nullam personarum , aliam aut praecedere 
aeternitate, aut magnitudine excedere, aut potestate superare, 
verum unam trium pronus aeternitatem , unam immensitatem , 
unam in quibuscumque perfectionibus aequalitatem, adeo ut, 
in Trinitate perfecta , et unitas potestatis , et plenitudo ado- 
retur divinitatis ; totum hoc , recte concludimus , de trinitatis 
unitate , religionis catholicae dogma praecipuum , in laudatio- 

ne illa seraphica contineri , in qua et personarum distinctio , 
et essentiae unitas , et majestatis aequalitas declaratur . 

Et quoniam ad majestatem, quae in Trinitate adora- 
tur, transiit oratio, qliid est quod Angelicae illae mirabiles- 
que virtutes , quamvis omnia , quae de summa Dei majestate 
praedicantur , iii verbis illis. Dominus Deus exercituum , con- 
tineri arbitremur , unam , prae caetcris , alterna modulatione 
prallentes , resonant sanctitatem ? Annon id propterea sapien- 
ti consilio , per summas illas intelligentias , quae docente Spi- 
ritu Sancto, veram didicerant Trinitatis laudem (^), factum 
existimabimus, quod in Deo sanctitatis laus , omnium praeci- 
pua habeatur et praeclarissima ? Cum enim, cx Dionysii Areo- 
pagitae definitione , sanctitas sit , ab omni scelere libera, omni- 
no perfccu . atque omni ex parte immaculata puritas (/) j 
eam prae aliis omnibus excellentiis ac dignitatibus ( prac- 
stantissimi Theologi ( m ) utar hic fere verbis ) , peculiariter 
sibi propriam vindicat Deus , cujus substantiam summi phi- 
losophi , et divinarum rerum scriptores , munditia et sancti' 
tate definire maluerunt , Qui cum Dei naturam , et volunta- 
tem, ac quidquid in Deo est , unica rcbusque aliis incommu- 
nicabili proprietate vellent exprimere, non virtutis quidem, 
non divinitatis , aut reliquis tantae majestati consentaneis no- 
minibus usi sunt , sed munditiae et sanctitatis significationi- 
bus j ac propterea , Actum purum . deitatis dixere substan- 
tiam, eandem certe ipsam, definitione hac, mundissimam es- 
se ac sanctissimam statuentes * Quod si mirum alicui fortasse 
videri possit , Dei naturam , de qua toties inter theologos , et 
tam subtiliter est disputatum , in sanctitate constitui , doctri- 
nam de hac re ex Spiritu Sancto desumptam , non inutile erit 
in medium afferri. Qui cum per os Petri doceat , divinae 
consortes natnrae homines effici , per maxima et pretiosa pro- 
missa, quae per Jesutn Christum donavit nobis Deus («) , per 

patiam scilicet sanctificantem, ex qiia totius sanctitatis ra- 
fio in hominibus derivatur, sanctitatem profecto naturam Dei 
esse, testimonio suo apertissime declaravit . Si igitur summa 
perfecta atque infinita puritas, quae est sanctitas. Dei natu- 
ram constituit , si , ut rectius loquamur , ipsa Dei natura , pu- 
ritas summa est , atque supereminens sanctitas , nullam cer- 
te aliam , aeque ac sanctitatis laudem , sanctissimae Dei maje- 
stati credimus convenire. Et quanta hic enimvero laudatio- 
nis messis exsurgeret , modo ut in eam sanctitatis purissimae 
claritatem , quae Seraphim quoque oculos lucis aeternae ful- 
gore perstringit, nostrae intclligentiae aciem possemus inten- 
dere 1 Verum quis, non dico apposite atque ornate loqui, sed 
ne cogitatione quidem assequi se posse arbitretur , quanta il- 
lius sit plenitudo sanctitatis , quae praeter intemeratae mun- 
ditiae praeclarissimum decus , tot insuper egregiarum virtu- 
tum insignibus , excellentissimarumque perfectionum ornamen- 
tis , unde totius moralis bonitatis pulchritudo perficitur , ma- 
gnificentissime amicta praefulget ? Hoc unum equidem sci- 
mus , quod , cum nihil mediocre , nihil circumscriptum , emen- 
sum nihil in se patiatur , natura sua perfectissimus , Deus , 
ea proinde omnia, unde, nostro intelligendi modo, sanctitas 
maxima, infinita, perfectissima exsistit , superemineiiter in se, 
sanctissimus Deus attributa complectitur. Quare cum sanctum 
dicimus Deum , eundem pariter , in primis utique sapientis- 
simum , in judiciis justum , in consiliis rectum , in verbis ve- 
racem , in promissis fidelem , in bonitate summum , in mise- 
ricordiis copiosum , in suis quibusvis perfectionibus infinitum 
esse , atque immutabilem intelligimus ; et quoties Dei sapien- 
tia et justitia, quoties Dei veritas et misericordia, quoties Dei 
aequitas et bonitas praedicantur, majestatis Dei sanctitas, san- 
ctitatis Dei insomnibus operibus suis , magnificentia et gloria 
exaltatur . 


Quae 


\ 

Quae sunt autem divinae hujus sanctitatis amplissimae 
testimonia? Omnino illustria, praeclara, uniformia, certissi- 
ma. Ac ne latius evagando cuncta recenseam, ex his, quae 
propiora nobis sunt, cordis nostri conscientiae intimum sen- 
sum satis erit interrogare • Licet namque hominis animus , 
culpae originalis contagione corruptus , quam longissime ab 
ea , secundum quam fuerat conditus , justitiae sanctitate re- 
cesserit, quaedam nihilominus divinae in se imaginis vestigia 
adhuc retinet , ita ut , quae sunt justitiae consentanea recte 
in moribus laudans , et quae sunt contraria reprehendens , su- 
pra rationalem animam , supra omnes intelligentias , unam 
legem esse summam , incommutabilem , sempiternam , quae 
sit regula totius humanae justitiae , et totius reaitudinis nor- 
ma , testatur . Haec autem in omnes dirfusa , in omiibus in- 
sita , sempiterna , semper constans , atque incommutabilis 
lex, quid aliud profecto est , quam summa divinae Sapien- 
tiae ratio , Dei Veritas et voluntas , essentialis ipsa sanctitas 
Dei , quae justitiam volens , quidquid est justitiae contra- 
rium , naturaliter adversatur ? Quare fit , ut rationalis ho- 
minis animus, quod rectum est probans, et reijciens quod non 
rectum est , conditoris sui sanctitati , quae per opus legis 
scriptum in cordibus ( o ) , per signatum super omnes vultus 
Dei lumen (p), sui quadam veluti irradiatione se manifestat , 
testimonium reddit conscientia sua luculentissimum . Et quo- 
niam de lege dicimus , quam praeclarum quoque sanctitatis 
Dei testimonium est altera ea lex , quam , a priori illa aeter- 
na aberrante hominum genere , in revelatione sua Deus ipse 
tradens populo suo , misericorditer addere dignatus est ! Quae 
cum ab eadem divinae Sapientiae ratione procedat , et per 
salutaria praecepta , homines ab errorum ttnebris ad sapien- 
tiae lumen , a vitiis ad virtutem convertat , lex sancta et im, 
maculata ( y ) , mandatum sanctum , et justum , et bonum ( f ) » 

testioiODium Domini fidele ( x ) , iii scripturis jure optimo 
nominatur . Hujusmodi autem testimoniis , quae omnium ma- 
xima habentur et certissima > divina scripturarum eloquia 
plena sunt, in quibus , prae caeteris , quae de magnitudine 
Dei praedicari possunt, sanctitas et justitia ejus ( justitiae 
etenim nomine sanctitas in scripturis appellari solet ) ipsius 
Dei Spiritus ore commemorantur . Atque ut ex pluribus , 
quae sunt summa complectar , quid praeclarius testimonio , 
quod de se ipso perhibet Deus , cum sanctum se (t) , et 
sanctum suum nomen (sr) saepissime appellat ? quid illu- 
strius , quam Deum in sanctitate magnificum ( » ) , quid ple- 
nius , quam sanctum in omnibus operibus suis (x) praedica- 
ri ? Hinc est, quod laudationem Domini absolutissunam in- 
stituens David , cum gloriae sanctitatis ejus magnificentiam 
initio proposuisset , divinae hujus sanctitatis veluti partes, 
praeclarissima earum virtutum insignia , quae Deum nobis 
praecipue commendant , justitiam , benignitatem , misericor- 
diam , suavitatem , in verbis fidelitatem , effusam bonitatis li- 
beralitatem , insuper potentiae , dominationis, providentiae 
magnitudinem , carmine vere magnifico exornans commemo- 
rat j Deumque in omnibus operibus suis sanctum esse pro- 
nuncians, sanctissimo Dei majestatis nomini , quotquot fieri us- 
quam possint, amplissimo hoc omnium uno, praeconia com- 
plectitur . Quae cum ita sint , cumque et ex theologorum do- 
ctrinis , et ex testimoniorum fide , et ex divini oraculi aucto- 
ritate , tantam in Deo sanctitatis amplitudinem clarescere in* 
telligamus , nihil profecto jucundius, nihil pretiosius , nihil au- 
gustius invenimus , quo Deum praedicare possimus , nisi ut 
Sanctum appellemus, quodlibet aliud inferius Deo, inferius 
Domino esse intelligentes (y )• Cum vero sanctum dicimus 
Deum , sanctam quidem intelligimus Trinitatem , quae Deus 
uuus esc j atque ita sanctum Deum Patrem , sanctum Deum 

Fi- 

FiKum, sanctum Deum Paraclitum Spiritum praedicamus, ut 
tribus sanctificationibus in unam dominationem ac deitatem 
coeuntibus («), unam Dei sanctitatem, in Patre, et Filio, 
et Spiritu Sancto, inseparabiliter indivisam celebremus. 

Quam divinam , inaestimabilem , superexcellentem , in 
cunctis operibus suis admirabilem atque ineffabilem sanctita- 
,tcm , dum virtutum omnium collaudat caelestis exercitus , dum 
caeli et terra solemniter gratulantur , et cuncta quae in eis 
sunt, mirabilia eius praedicant et magnitudinem, nos quoque, 
c]ui venerandam in nobismetipsis Sanctae Trinitatis imaginem 
agnoscentes , sanctitatis Dei beneficia innumera experti , ejus 
magnificentiam in providentiae suae dispensatione admiramur , 
hymnis et canticis spiritualibus , maxime vero nobilitate mo- 
rum, exercitio virtutum, dignitate meritorum, sanctitatem 
hanc praeclarissimam , quantum possumus, imitari satagentes. 
Laudare , ac praeconio hominis dignissimo amplificare conten- 
damus . Pudeat eos , qui in tanta laudis consensione , nescio 
quo commentitiae libertatis aestu licentius abrepti -, multo 
quoque magiscreligionis penitus abolendae furore inflammati, 
cum jam antea apud se , deinde apud exteros , vesanae licen- 
tiae suae et incredulitatis contagione , latrociniis praeterea , 
et vastationibus , sanguine et caedibus luctuosis , omni demum 
jiefario scelere , pulcherrimam orbis partem totam undique 
(perturbaverint, orbem reliquum sui usquequaque nominis in- 
vinia compleverint ; pergentes modo in deliramentis su^s im- 
piisque machinamentis , seditiosi , sacrilegi , perjuri , parrici- 
dae, efferati , flagitiosorum hominum scelestissimi, sanctitatis 
Dei majestatem, dominationemque blasphemant Caa). Quam- 
quam , et in hoc ipso testimonium effulget, mihi videtur, 
sanctitatis Dei praeclarissimum . Cum namque ad sanctitatem , 
quae omnem abominatur iniquitatem , justitia pertineat , qua 
hominum scelera , sanctus et fortis aemulator ulciscitur De- 
us 


Digilized by Googie 


a:vii 

us (^^), ex miserrimo quidem malorum prospectu quibu 
aut jamdudum furiis criminum exagitati suorum , flagitiosi illi 
homines affliguntur , aut quae insipientem populum in dies 
maiora circumstant , super omnem impietatem et injustitiam 
«orum , justitiae Dei sanctitas mirabiliter revelatur ( « ) . 
Quod etenim confusi in cogitationibus suis , rerum omnium 
ordine perturbato , civilibus inter se tot annos dissensionibus 
invicem dilacerati , metum inter et odia et contentiones, fra- 
terna quoudie caede foedentur } quod fere omnes exterae gen- 
tes, tantorum scelerum indignatione excitatae, nequissimorum 
hominum foeta nomenque exsecrantes , adversus eos , tam- 
quam adversus humani generis hostes , totis viribus conjura- 
verint ; admirabilem in his omnibus sanctae justitiae Dei dis- 
pensationem perspicimus, qui profligatissimos hosce licentiae 
et incredulitatis auctores propagatoresque , teterrimo jam 
nunc supplicio persequitur - Nisi quod, cum persuasum nobis 
sit, quod non sineret bonus Deus fieri male, nisi omnipotens 
et de malo facere posset bene (</</) ( quod est aliud sancti- 
tatis Dei non minus illustre arguraeutlim ) , in spem adduci- 
mur, fore ut homines illi. Dei ipsius gratiae adjuvante virtu- 
te, castigatosse ob superbiam cordis, salubriter agnoscentes, 
in melim conveni , ad eum , a quo non impune defecerant , 
per justitiae opera revertantur j atque ut caeterae gentes, tam 
terribili unius populi , antea florentissimi , exemplo deterri- 
tae , a perniciosis novitatibus abhorrere perdiscant, potestati- 
bus a Deo constitutis fideliores in Domino obtemperent , in 
fide , et in religionis studio ferventiores magis magisque con- 
firmentur . 

Atque ut illuc tandem , unde est profecta revertatur 
oratio , et laudatio ejus finem habeat , cujus magnitudinis non 
est finis (ee) , Trinitatis augustissimae majestatem in deitatis 
unitate catholice confitentes , et illam supereminentem trini 

unius Dei indivisibilem sanctitatem , quae in suis omnibus sa- 
pientiae, justitiae, et gratiae operibus manifestatur , sanctis- 
sime venerantes , communi laudum modblationc cum superio- 
ribus mundo exercitibus , divinae huic Trinitati individuae 
hymnum sacratissimum concinamus, Sanctus, Sanctus, Sanctus, 
Dominus Deus exercituum, plena est omnis terra gloria ejus . 
Ut autem cumulatius gloria Domini omnis terra impleatur , 
Sanctum Deum Patrem , Sanctum Deum Filium , Sanctum 
Deum Paraclitum Spiritum , Trinitatem sanctissimam in una 
divinitatis majestate precemur , ut de tantae plenitudine san- 
ctitatis , multiformis suae gratiae virtutem , quae sanctifica- 
tionem operatur , super Christianum populum , pro benignita- 
te sua, largissime effundat; ac per eam fiat, ut nequissimi 
hujus saeculi pravitate sublata , et reviviscente in cordibus Dei 
' cliaritate, reddita demum Europae pace, et religionis cultu 
amplificato , in moribus, et in felicitate christianae teipubli- 
cac, sanctitas Dei , per orbem terrarum , perenni sanctificatio- 
ne glorificetur. 

